ฝังเข็มยาคุมแบบ3ปีค่ะ แระจำเดือนมาตลอด ทุกเดือน แล้วพอเข้าปีที่3 มีอะไรกับแฟนตอนมีปะจำเดือนพอดี หลังจากนั้นก็ปสดท้องน้อยมากๆยุ2-3วัน แล้วปะจำเดือนก็ไม่มาอีกเลยค่ะตอนนี้2เดือนแล้ว จะท้องไมค่ะ
สวัสดีค่ะ การใช้ยาคุมชนิดฝังนั้นจะอยู่ได้ 3-5 ปีจนกว่าจะหมดอายุยาที่แพทย์นัดไปเอาออก ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%ผลข้างเคียงจากยาฝังอาจทำให้ประจำเดือนมาไม่สม่ำเสมอหรือไม่มาได้ โอกาสที่จะตั้งครรภ์จากที่กล่าวมามีน้อย แต่หากไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ